section_heading: O klubu
paragraph_text: Za datum osnivanja se uzima 25. svibnja 1950. godine. U početku je klub djelovao skromno - sudjelovao je na prigodnim turnirima i igrao utakmice protiv momčadi i klubova iz susjednih mjesta. 1962. godine je "Mladost" uvrštena u natjecanje "Općinske lige Slavonski Brod", u kojoj su se zbog blizine i veza natjecali klubovi s područja Bosanskog Broda. 1966. godine se plasiraju u "Podsaveznu ligu Slavonski Brod". Do sredine 1980.-ih "Mladost" nastavlja igrati u ligaškom sustavu SR Hrvatske, igrajući tako i u "Slavonskoj zoni" i "Regionalnoj ligi Slavonije i Baranje". <br> Klub je za proslavu 25. svibnja redovito organiziao "Turnir mladosti". Za svoj rad klub je dobio priznanje Jugoslavenskog nogometnog saveza 1970. godine. <br> Zbog rata u BiH, okupacije i protjerivanja hrvatskog stanovništva iz Kričanova klub 1992. godine prestaje s radom, te Kričanovo ostaje pod srpskom kontrolom i ulazi u sastav Republike Srpske. U izbjeglištvu bivši članovi kluba organiziraju veteransku i malonogometnu momčad. <br> Nakon završetka rata, vratio se tek manji dio iseljenih. Bivši članovi kluba su uredili igralište, te organiziraju memorijalni malonogometni turnir "Ivo Križanović".<ref>blog.dnevnik.hr/kricanovo2, DRUGI MEMORIJALNI TURNIR IVO KRIŽANOVIĆ U KRIČANOVU, objavljeno 27. srpnja 2013., pristupljeno 28. kolovoza 2019. <ref>[https://posavina.wordpress.com/2013/07/27/2-memorijalni-turnir-ivo-krizanovic-27-07-2013/ posavina.wordpress.com, ''2. Memorijalni turnir “Ivo Križanović” 27.07.2013.''], objavljeno 27. srpnja 2013., pristupljeno 28. kolovoza 2019. <ref>blog.dnevnik.hr/kricanovo2, TREĆI MEMORIJALNI TURNIR U KRIČANOVU, objavljeno 13. srpnja 2014., pristupljeno 28. kolovoza 2019.